་མགྱོགས་པར་བརྩི་འདོད་ན། །གནམ་ལོ་ཕོ་ལོ་
ཤར་བའི་ཚེ། །གཅིག་བཅུ་རང་ལ་གཉིས་གསུམ་མ། །བཞི་ལྔ་
དགྲ་ལ་དྲུག་བདུན་གྲོགས། །བརྒྱད་དགུ་བུ་རུ་ཤེས་པར་བྱ། །
དེ་བཞིན་མོ་ལོ་དྲུག་ཤར་ཚེ། །གཅིག་གཉིས་རང་ལ་གསུམ་
བཞི་མ། །ལྔ་དྲུག་དགྲ་ལ་བདུན་བརྒྱད་གྲོག །དགུ་བཅུ་བུ་རུ་
ཤེས་པར་བྱ། །དེ་ལྟར་དབང་ཐང་ངོས་ཟིན་ནས། །ཟླ་ཞག་
ལོག་མིན་དུས་རྣམས་ཀྱི། །སྲོག་སོགས་སྔར་གྱི་དེ་བཞིན་བརྩི། །
བརྩི་བྱའི་སྤར་ཁ་སྐོར་ལུགས་ལ། །མི་འདྲ་མང་དུ་མཆིས་ན་
ཡང་༑ ༑སྤར་ཁ་ནང་རུས་ཡིན་པའི་ཕྱིར། །ནང་རྩིས་གཙོར་
བཏོན་འབྲས་བུ་བརྗོད། །གང་ཟག་སྐྱེས་པ་ལི་ནས་གཡས། །
བུད་མེད་ཁམ་ནས་གཡོན་དུ་བསྐོར། །ལོ་རེས་སྤར་ཁ་རེ་ལ་
འགྲོ༑ ༑རང་ལོར་རང་མདུན་རེས་མོས་འབབ། །མགྱོགས་
།

རྩིས་ཀྱི་སྔོན་འགྲོ།
203
འདོད་དེ་ཡི་མཚམས་ནས་བསྐོར། །བརྩི་བྱའི་སྨེ་བ་ངོས་འཛིན་
ནི༑ ༑གནམ་སྨེ་དབུས་བཅུག་སྔར་ལྟར་བཀོད། །ལོ་གྲངས་དུ་
ལོན་བར་དུ་བགྲངས།
།གར་བབ་ལུས་སྨེའོ་མགྱོགས་འདོད་
ན༑ ༑བཅུ་མཚམས་བསྒྲེས་ལ་ལྷག་རྐྱང་དེད། །བྱས་པས་ཇི་
བཞིན་རྟོགས་པ་ཡིན། །ཡར་བཞི་སྲོག་སོགས་སྔར་ལྟར་ཏེ། །
སྐྱེས་སྨེ་དབུས་བཞག་བཀོད་པ་ན། །སྲོག་ནི་རུས་སྦལ་ཕྲག་
གཡོན་ཁུར། །དབང་ཐང་རྐང་པ་གཡས་པར་བརྒྱན། །ལུས་དེ་
ལྟོ་བར་བཀབ་ནས་འགྲོ། །དེ་སོགས་ངོས་འཛིན་ཞལ་ལས་
ཤེས༑ ༑སྨེ་བ་སྐོར་ལུགས་མང་མཆིས་ཀྱང༌། །སྨེ་བ་བར་རྩིས་
གཙོར་བཏོན་ནས། །སྐོར་ལུགས་དབུས་ནས་ཤར་དུ་ཐོན། །
གང་ཟག་ཕོ་མོ་ཇི་ལྟར་རུང་། །ཕོ་ལོ་དབུས་ནས་ཤར་ཐོན་ཏེ། །
བྱང་ཤར་མཚམས་ཕྱིན་ཤར་ལྷོ་ནས། །དབུས་འཇུག་མོ་ལོ་
གཡས་བསྐོར་ཏེ། །དབུས་ནས་ཤར་ཐོན་ཤར་ལྷོར་འགྲོ། །
བྱང་ཤར་ནང་དུ་འཇུག་པར་བྱ། །ལོ་རེས་སྨེ་བ་རེ་ལ་འགྲོ། །
མགྱོགས་འདོད་བཅུ་མཚམས་བགྲེས་ཚུལ་དཔྱད། །སྤར་ཁའི་
བཟང་བཞི་ངན་བཞི་ནི། །གནམ་ནས་ས་བལྟས་ལྕགས་རི་
བསྐོར༑ ༑རླུང་གིས་ཤིང་བསྐྱོད་མེས་ཆུ་བསྐོལ། །དེ་དག་
གནམ་སྨན་རབ་ཀྱི་རབ། །མེ་སྲོག་ཤིང་འཚོ་ས་སྲོག་རི། །རླུང་

204
རིག་པའི་གནས་ཆུང་སྐོར།
མི་ཕམ་བཀའ་འབུམ།
གིས་ཆུ་བརྟེན་གནམ་ལྕགས་རྙེད། །དེ་ནི་སྲོག་འཚོ་རབ་ཀྱི་
འབྲིང་༑ ༑མེ་དཔལ་རླུང་བསྐྱེད་ལྕགས་དཔལ་ས། །གནམ་
དཔལ་རི་བསྐྱེད་ཤིང་དཔལ་ཆུ། །དཔལ་བསྐྱེད་རབ་ཀྱི་ཐ་མ་
ཡིན༑ ༑ལི་དྭ་ཁེན་གིན་རང་གི་ཕྱོགས། །ཕྱྭ་ལོན་འབྲིང་གི་
རབ་ཏུ་བརྗོད། །ཆུ་ས་ཤིང་རླུང་རང་ཕྱོགས་སུ།
།ཕྱྭ་མཉམ་
འབྲིང་གི་འབྲིང་དུ་བརྗོད། །མེ་རི་རླུང་གནམ་ལྕགས་ཆུ་དང་། །
ཤིང་ས་གནོད་པ་འབྲིང་གི་ཐ། །ལྕགས་ལས་འབར་སར་རླུང་
འཚུབ་ས། །གནམ་ལས་ཤིང་སྐྱེས་རིར་ཆུ་འབབ། །འདྲེ་ལྔ་ཐ་
མའི་རབ་ཡིན་ནོ། །ལི་དང་ཁོན་འགྲས་དྭ་དང་ཟིན། །ཁོན་དང་
ཁམ་འགྲས་གིན་དང་ཟོན། །བདུད་གཅོད་ཐ་མའི་འབྲིང་དུ་
བརྗོད༑ ༑སྨྱོན་མས་འཇོར་ཐོགས་ཕས་ཆུ་བཅུས། །མ་ཡིས་མེ་
བུས་སྒོམ་ཆེན་ཤིང༌། །འཐུ་བ་ལུས་ཆད་ཐ་མའི་ཐ། །ལོག་མིན་
སྐོར་འགོ་སོ་སོ་ཡི། །སྐབས་སུ་གསུངས་དང་སྤྱི་ཁྱབ་ཏུ། །ཕོ་
ནི་མེ་སྟག་སྟེང་ནས་མཐུར། །མོ་ནི་ཆུ་སྤྲེལ་སྟེང་ནས་གྱེན། །
ལོ་གྲངས་གར་ཕྱིན་ལོག་མིན་ནམ། །བརྩི་བྱའི་དབང་གི་བུ་
སྟག་ནས། །སྐྱེས་པ་རྣམས་ནི་ཐུར་དུ་སྦུབ། །བརྩི་བྱའི་དབང་གི་
མེ་སྤྲེལ་ནས། །བུད་མེད་གྱེན་དུ་བཀེན་པ་ཡི། །གར་བབས་ལོ་
དེར་ལོག་མིན་བརྟག །དེ་ནས་དར་གུད་བཅུ་གཉིས་ནི། །

རྩིས་ཀྱི་སྔོན་འགྲོ།
205
ཤིང་དབུགས་སྦྲེལ་ལ་མེ་དབུགས་ཕག །ས་ཆུ་སྦྲུལ་ལ་ལྕགས་
དབུགས་སྟག །འབྱུང་ཁམས་རང་རང་ལོ་དེ་ནས། །དབུགས་
རྒྱུ་མངལ་གནས་ལུས་རྫོགས་དང༌། །བཙས་པ་ཁྲུས་བྱེད་གོས་
གྱོན་དང༌། །ལས་བྱེད་དར་བ་རྒུད་པ་དང་། །ན་བ་ཤི་བ་དུར་
ཞུགས་ཞེས། །རིམ་པར་གང་བརྩིའི་ལོ་ལ་གཏུགས། །ལོ་ཟླ་
ཞག་དུས་སོགས་ལ་སྦྱར། །གཞན་ཡང་རུས་ལྔ་ཆད་ཆེན་
སོགས༑ ༑ཕ་མའི་ཀླུང་དང་ལྷ་དཔལ་རྩིས། །བདུན་ཟུར་དགུ་
དུར་འདོམས་སྦྲགས་དང༌། །སྨེ་བའི་གནམ་སྨན་དཔལ་སྐྱེད་
རྩིས༑ ༑དུས་ཀྱི་སྤར་སྨེ་ལ་སོགས་པ། །ཚེ་རྩིས་ཀེག་དང་བག་
མ་གཤིན། །ནད་རྩིས་ལ་སོགས་སོ་སོ་ཡི། །སྐོར་འགོའི་རང་
གཞུང་བཞིན་དུ་ཤེས། །དེ་རྣམས་མ་བུ་དགྲ་གྲོགས་ནི། །ཤིང་
མེ་ས་ལྕགས་ཆུ་ལྔ་པོ། །ཡར་དེད་མ་ལ་མར་དེད་བུ། །ཨ་ཕྱི་
དགྲ་ལ་ཚ་བོ་གྲོགས། །བརྩི་བྱ་དང་ནི་དེའི་འཐབ་ཟླ། །ཕན་
ཚུན་གོ་མ་ལོག་པར་འཐབ། །དཔེར་ན་གནམ་ལོ་བྱི་བ་ལ། །
བརྩི་བྱ་སྟག་ལོ་སྲོག་མར་འཕྲད། །དེ་ལྟར་སྦྱར་ལ་བརྩི་བར་
བྱ༑ ༑མ་དང་འཕྲད་ན་རྡེལ་དཀར་གཉིས། །གྲོགས་ལ་དཀར་
གཅིག་དགྲར་ནག་གཉིས། །བུ་ལ་ནག་གཅིག་ནང་འཕྲད་ཁྲ། །
ཡང་ན་མ་ལ་དཀར་པོ་གསུམ། །གྲོགས་གཉིས་ས་ཆུ་ནང་

206
རིག་པའི་གནས་ཆུང་སྐོར།
མི་ཕམ་བཀའ་འབུམ།
འཕྲད་གཅིག །ལ་སོགས་གཞུང་ནས་བཤད་ལྟར་བསྒྲིག །
དར་གུད་གོས་སོགས་གསུམ་དཀར་གཉིས། །ཁྲུས་སོགས་
གཅིག་ལ་རྒུད་སོགས་གསུམ། །ནག་གཉིས་ལྷག་གསུམ་
གཅིག་བྱའམ། །དཀར་གསུམ་བྱེད་སོགས་གཞུང་ལྟར་བྱ། །
སྲོག་ལ་སྲོག་སོགས་གནས་མཚུངས་འཐབ། །ཁ་དམར་རྡེའུ་
བཞག་དུས་སུ། །དཀཱར་པོ་གསུམ་ཡོད་མ་ཕྲད་ཀྱང༌། །གསུམ་
ལ་མི་རྩི་དཀར་པོ་གཅིག །དེ་མཚུངས་གནས་དེ་དཀར་ནག་
ལས༑ ༑རྡེའུའི་རང་གྲངས་བརྩི་མི་དགོས། །སྲོག་སོགས་རྡེལ་
ཕྲེང་གནས་དུ་ཡོད། །ཐམས་ཅད་ཁ་དམར་གསུམ་ལ་བསྡུ། །
སྤྱིར་བཏང་རྡེའུ་དཀར་ནག་གྲངས། །གང་མང་སྟོབས་ཆེ་ཉིད་
དུ་ཤེས། །དེ་ལྟར་མདོར་ན་བརྩི་བྱ་ཡི། །ལོ་སྤར་སྨེ་བ་རུས་
ཁམས་དང༌། །ཕྲ་ན་སྐྱེ་དུས་གཟའ་ཚེས་སོགས། །དགོས་ཀྱང་
ཡོངས་གྲགས་ལོ་སོགས་དེའོ། །དེ་ལ་འཐབ་ཟླ་ལོ་སྤར་སྨེ། །
ལོག་མིན་ཟླ་ཞག་དུས་གཟའ་སྐར། །དགུ་པོ་འདི་དག་གཙོ་བོ་
ཡིན༑ ༑དེ་ཡང་ལོ་ནི་གནམ་ལོ་སྟེ། །དེ་ཡི་སྲོག་ལ་སོགས་པ་
དང༌༑ ༑བརྩི་བྱའི་སྲོག་ལ་སོགས་པ་སྤྲད། །གང་གང་འཕྲད་
བའི་རྡེའུ་བཞག །སྤར་ཁ་ལ་ནི་འཐབ་ལུགས་གསུམ། །གང་
བབ་སྤར་ཁ་རྐྱང་པ་དེས། །བརྩི་བྱའི་སྲོག་སོགས་འཐབ་པ་

རྩིས་ཀྱི་སྔོན་འགྲོ།
207
དང་༑ ༑ཡང་ན་ལི་ནི་མེ་སྦྲུལ་ཏེ། །ཁོན་ནི་ས་ལུག་དྭ་ལྕགས་
སྤྲེལ། །ཁེན་ནི་ས་ཁྱི་ཁམ་ཆུ་ཕག །གིང་ནི་ས་གླང་ཟིན་ཤིང་
སྟེག །ཟོན་ནི་ས་འབྲུག་བྱས་ཏེ་འཐབ། །ཡང་ན་མཚམས་བཞི་
སྔར་ལྟར་ལ། །ཕྱོགས་བཞིར་དཔེར་ན་ལི་ལ་ནི། །ཕོ་ནི་མེ་རྟ་
མོ་མེ་སྦྲུལ། །དེས་མཚོན་བརྩི་བྱ་ཕོ་མོ་ལ། །ལོ་ཡང་དེ་ལྟར་
སྦྱར་བར་བྱ། །ཡང་ནི་མན་ངག་དག་གི་ལུགས། །སྤར་ཁའི་
སྲོག་ལུས་དབང་ཐང་དང༌། །ཀླུང་རྟ་བླ་གཟའ་ལྔ་པོ་ནི། །སྲོག་
རང་ལུས་དགྲ་དབང་ཐང་མ། །ཀླུང་རྟ་བུ་ལ་བླ་གཟའ་གྲོགས། །
དེ་གསུམ་གང་རིགས་བྱ་དགོས་པས། །འདི་ལྟར་བྱ་བ་རང་
གཞུང་གི། །དམིགས་བསལ་ཡོད་དམ་མེད་པ་ལ། །དེང་སང་
ཡོངས་སུ་གྲགས་པ་ནི། །བར་མ་དེ་ཡི་དང་པོའོ། །སྨེ་བ་ལ་
ཡང་ལུགས་གསུམ་ཏེ། །བརྩི་བྱའི་སྲོག་སོགས་སྨེ་བ་ལ། །དེ་
མཚུངས་གནམ་ལོའི་སྨེ་བས་དང༌། །སྲོག་སོགས་སྨེ་རང་
འཕུར་སྨེ་ལ། །འཐབ་དང་བརྩི་བྱ་གནམ་ལོའི་སྨེའི། །སྲོག་
སོགས་མན་ངག་ལྟར་བྱས་པས། །འཐབ་པ་དང་ནི་གསུམ་
ཡིན་ཏེ། །དེ་ལ་མན་ངག་ལུགས་ལ་ནི། །སྨེ་བའི་སྲོག་ལུས་
དབང་ཐང་དང་། །ཀླུང་རྟ་བླ་གཟའ་ལྔ་པོ་ནི། །སྲོག་རང་ལུས་
མ་དབང་ཐང་བུ། །ཀླུང་རྟ་གྲོགས་ལ་བླ་གཟའ་དགྲ །དེང་སང་

208
རིག་པའི་གནས་ཆུང་སྐོར།
མི་ཕམ་བཀའ་འབུམ།
ཡོངས་གྲགས་སྲོག་སོགས་ཀྱི། །སྨེ་བར་རང་རང་འཕུར་སྨེ་
ཡིས༑ ༑འཐབ་པ་འདི་ཉིད་གཙོ་བོ་ཡིན། །དམིགས་བསལ་
བཤད་ན་དེ་ལྟར་བྱ། །ལོག་མིན་ལ་ཡང་ལུགས་གཉིས་པོ། །
སྔར་ལྟར་ཡོངས་གྲགས་ཕྱི་མར་བྱེད། །ཟླ་ཞག་དུས་ཁམས་
སྔར་ལྟར་ལ། །མི་འདྲ་གསར་འགྱུར་གསེར་རྩིས་ལུགས།
ཤིང་ཕོ་ས་མོའི་གནམ་ལོ་ལ། །ཟླ་བ་དང་པོ་མེ་ཕོ་སྟག
།ཤིང་
མོ་ལྕགས་ཕོར་ས་ཕོ་སྟག །མེ་ཕོ་ལྕགས་མོར་ལྕགས་ཕོ་སྟེ།
ས་ཕོ་ཆུ་མོར་ཤིང་ཕོར་བཟུང་། །མེ་མོ་ཆུ་ཕོར་ཆུ་ཡི་སྟག །ཕོ་
།
།
མོ་གཉིས་གཉིས་སྦྲུགས་འདེད་དེ། །གསུམ་པ་མན་ཆད་བུ་
དེད་ཡིན། ཞག་ནི་གསེར་རྩིས་རང་རྐང་བྱ། །དུས་སྡོང་ཉི་
དབང་གཞིར་བཞག་ལ། །ཤིང་ཕོ་ས་མོར་ཤིང་བྱི་དང༌།
།ཤིང་
མོ་ལྕགས་ཕོར་མེ་བྱི་སྟེ། །མེ་ཕོ་ལྕགས་མོར་ས་ཕོ་བྱི། །ས་ཕོ་
ཆུ་མོར་ཆུ་བྱིར་བཞེད། །མེ་མོ་ཆུ་ཕོར་ལྕགས་བྱིའོ། །དེ་ཡང་
གཉིས་གཉིས་སྦྲགས་བུ་དེད། །ཞིབ་པར་གསེར་རྩིས་རི་མོས་
ཤེས༑ ༑ལོ་ཟླ་ཞག་དུས་སྨེ་བ་ཡང༌། །འདི་ཡི་རིང་ལུགས་
བཞིན་ཏུ་བྱོས། །དར་གུད་ཅུང་ཟད་འདྲ་མིན་ཁྱད། །ལ་སོགས་
རང་གི་གཞུང་ལྟར་ཤེས། །ཟླ་བ་ལོ་འགོ་བཞེད་ལུགས་ལ། །
མི་འདྲ་གསུམ་དུ་བྱུང་བ་ཡང༌། །རང་རང་སོ་སོའི་གཞུང་ལྟར་

རྩིས་ཀྱི་སྔོན་འགྲོ།
209
བྱ༑ ༑རང་འདོད་ལོ་མགོ་གང་ཡིན་ཟླ། །སྟག་ནས་བཟུང་ལ་
བཅུ་གཉིས་རིམ། །ཞག་ནི་ཟླ་བ་དེ་དག་གི། །ཚེས་གཅིག་ནས་
བཟུང་སྟོང་གི་བར། །དུས་ཚོད་ས་ཡིན་ཡན་ལག་ནི། །བཅུ་
གཉིས་ཉི་མ་མཉམ་པའི་དུས། །ནམ་ལངས་ཡོས་བུ་ནས་
བཟུང་སྟེ། །དུས་ཀུན་གུང་གཉིས་བྱི་རྟ་གཉིས། །ཆུ་ཚོད་ལྔ་རེ་
དུས་རེས་ཐོབ། །འདི་ལ་དོན་གྱིས་མི་འདྲ་མེད། །གཟའ་ནི་
ནག་རྩིས་རང་ལུགས་སམ། །ཉིན་ཞག་གྲུབ་པའི་རེས་གཟར་
སྦྱར༑ ༑བརྩི་བྱའི་སྲོག་ལ་སོགས་པ་ལ། །གཟའ་ཁམས་རྐྱང་
པས་འཐབ་པར་བྱ། །ཡང་ན་ཕུར་བུ་ཤིང་སྟག་སོགས། །
གཟའ་སྐར་ལོ་དང་སྦྱར་བ་ཡོད། །སྐར་མ་ནག་རྩིས་སམ་གྱོ་
ཁང་༑ ༑ཞིབ་པར་རཱི་ཐུའི་སྐར་མ་ཡིས། །རང་ཁམས་རྐྱང་པས་
བརྩི་བྱར་འཐབ། །དེ་དག་རྣམས་ལ་སྤྱིར་འགྲོ་བ། །སྲོག་ལ་
སོགས་པའི་དར་གུད་ནི། །ལོ་སོགས་གང་དང་གང་ཡིན་ལ། །
གཏུགས་པའི་དར་གུད་བཅུ་གཉིས་ཡོད། །དེ་ལྟར་མ་ནོར་
རིགས་པས་དཔྱད། །ཀུན་རྫོབ་རྟེན་འབྱུང་བསླུ་མེད་དངོས། །
བཅུ་གཉིས་རྟེན་འབྲེལ་ལོ་སོགས་ཏེ། །རྣམ་ཤེས་ཚོགས་
བརྒྱད་སྤར་ཁའི་ལྷ། །བུ་ག་དགུ་ཡི་སྨེ་བ་དང༌། །འབྱུང་ལྔའི་
ཡོན་ཏན་རྒྱལ་པོ་ནི། །ཐབས་ཀྱི་རང་བཞིན་གཟའ་མཆོག་དགུ། །

210
རིག་པའི་གནས་ཆུང་སྐོར།
མི་ཕམ་བཀའ་འབུམ།
ཤེས་རབ་ཉེར་བརྒྱད་རྒྱུ་སྐར་མོ། །ཇི་སྙེད་ལས་ལ་དབང་བ་
ཡི༑ ༑དྲེགས་ལྡན་གནས་རྒྱུ་རྣམ་པར་བརྟག །ཀུན་ཀྱང་འབྱུང་
ལྔར་འདུས་པའི་ཕྱིར། །འབྱུང་ལྔའི་མཐའ་ལ་རྣམ་པར་དཔྱད། །
བརྩི་བྱ་དང་ནི་འཐབ་ཟླ་ལས། །སྐྱེ་དགུའི་བདེ་དོགས་མདོར་
བསྡུས་པ། །སྲོག་ནི་ཚེ་དང་ལུས་ནད་སོགས། །དབང་ཐང་ནོར་
དང་བུ་སྐལ་དང༌། །ཀླུང་ནི་བྱ་བའི་ལམ་འགྲོས་སོགས། །
བརྟག་པའི་གཞིར་བཟུང་རིག་པས་དཔྱད། །མང་པོར་སྤྲོས་ལ་
དེ་དག་གི། །ཁ་དམར་གནད་ཀྱི་འགགས་སུ་དྲིལ། །སྔོན་དུ་
ལེགས་པར་བརྟགས་ནས་སུ། །ཁ་དམར་ཐེ་བྱ་ཚང་འཇུག་
ལྟར༑ ༑ཡོ་འཕྱུགས་མེད་པའི་གནད་ཤེས་ན། །ཀུན་ལ་ཕན་པ་
ཚད་མེད་འབྱུང༌། །སྤོར་ཐང་རྩིས་ཀྱི་གཙུག་ལག་གི། །སྤྱི་ཁྱབ་
སྔོན་འགྲོ་འདི་བྲིས་པའི། །དགེ་བས་མཐའ་ཡས་འགྲོ་བ་ཀུན། །
རྟེན་འབྲེལ་དེ་ཉིད་རིག་པར་ཤོག །འདི་ཉིད་འཛིན་འཆང་སྦྱང་
པ་རྣམས། །ཆོས་ཤེས་བཀྲ་ཤིས་བཀྲ་ཤིས་འབྱུང༌། །བཀྲ་
ཤིས་ཀུན་གྱིས་བཀྲ་ཤིས་ཤིང༌། །དོན་གྲུབ་བསམ་པ་འགྲུབ་
པར་ཤོག །ཅེས་པ་འདི་ནི་རང་ལོ་ཉེར་གསུམ་པ་ས་འབྲུག་ལོའི་སྨིན་
ཟླའི་ཚེས་བཅུ་དགུར་མི་ཕམ་རྒྱ་མཚོ་ཞེས་བྱ་བས་མོ་ཧོ་ར་དགོན་གྱི་རི་ཁྲོད་
དུ་ཤར་མར་བྲིས་པ་ལ་ཕྱིས་སུ་ས་གླང་གི་ལོར་ཅུང་ཟད་བཅོས་བསྣན་

ནམ་མཁའི་གོ་ལ།
211
བགྱིས་ཏེ་ལེགས་པར་གྲུབ་པ་དགེའོ། །སྔོན་འགྲོ་འདི་རྩིས་ལ་སྦྱང་འདོད་
རྣམས་ཀྱིས་ཐོག་མར་བྱང་ཆུབ་པ་གལ་ཆེའོ། །མངྒ་ལཾ།། །། ང་ཤིང